ལན།ལགས་སོ།སྤྱིར་བཏང་ང་དང་པོ་བོད་ནས་ཡོང་དུས་༸སྐྱབས་མགོན་རིན་པོ་ཆེ་དང་ཡང་སྒོས་བོད་གཞུང་སྨན་རྩིས་ཁང་གིས་སློབ་སྦྱོང་གནང་ཏེ་ཧ་ཅང་གི་བཀའ་དྲིན་ཆེན་པོ་རེད།ཡིན་ན་ཡང་དེང་དུས་སྤྱི་ཚོགས་ཤིག་ནང་འགྲོ་དགོས་དུས།ཆེད་ལས་པ་བྱེད་རྒྱུའི་མདུན་པ་དང་དབྱིངས་ཞེ་དྲག་ཡོད།ད་ག་ནང་བཞིན་ནད་པ་ཚོ་ལ་ཡིན་ན་ཡང་སྨན་སྤྲད་ཐུབ་ཙམ་མ་ཡིན་པར་ལག་ལེན་ཐོག་ནས་གཅིག་བྱེད་ཐུབ་ན་བསམ་པའི་མདུན་པ་ཤུགས་དྲག་ཡོད་མཁན་ཞིག་ཡིན།དེ་འདྲ་སོང་ཙང་།ད་བར་དུ་སྨན་རྩིས་ཁང་ལ་འབོད་སྐུལ་རིམ་པ་ཞུས་པ་ཡིན་ཀྱང་གསན་འཇོག་མ་གནང་པ་ཟེར་ན་རེད།ཐུགས་མ་ཁོམས་པ་ཟེར་ན་རེད་གང་ལྟར་ད་བར་ལྷག་བསྡད་པ་རེད།ད་སོ་སོ་ཡིན་ནའི་སྨན་པའི་འགན་ཞིག་ཡོད་པའི་ཆ་ནས་དང་སྦེལ་ཀོབ་གཞིས་ཆགས་ནང་ཉམས་གསོག་བྱས་ཏེ་ལོ་གཅིག་དང་སྨན་པ་ལོ་གསུམ་བྱས་པ་ཡིན།དེའི་བརྒྱུད་རིམ་ནང་བལྟས་པ་ཡིན་ན།སྦེལ་ཀོབ་གཞིས་ཆགས་ནང་རྐེད་པ་ན་བ་དང་དཔུང་པ་ན་བ།དབུགས་གསག་ཡོད་མཁན་ཤུགས་ཆེན་པོ་རེད།བྱས་ཙང་ངས་སྨན་ཁང་འདི་ཁོང་རྣམ་པར་དམིགས་ནས་བཙུགས་པ་ཞིག་ཡིན།